Recollida de roba solidària de la Falla Nàquera-Lauri Volpi de Burjassot
2025-07-24

La Falla Nàquera-Lauri Volpi de Burjassot desenvolupa aquest mes de maig una nova campanya solidària. En aquesta ocasió, la comissió col·laborarà amb la Càrites, “doncs la seua labor exercida en la Fundació Jose Mª Haro-INTRA per a tendes @rropa ajuda moltes famílies necessitades”.

La VI Campanya Solidària de recollida de roba es desenvoluparà tots els divendres del mes de maig, del 8 al 29, i la roba, en bon estat, podrà lliurar-se en el casal de la Falla (c/ Lauri Volpi, 24) de 19 a 23 hores durant els quatre divendres.

Aquesta campanya s’uneix també a la recollida de taps de plàstic que ha reprès la Falla, en benefici del xiquet Erik Iborra Navarro, un xiquet de quatre anys de Torís que va nàixer prematur la qual cosa li va provocar una paràlisi cerebral que li afecta, sobretot, en l’àmbit motor. Alhora que es lliura la roba, també es poden dipositar taps per ajudar a la família d’Erik.